b"\n_START_ARTICLE_\nEVA (pel\xc2\xb7l\xc3\xadcula de 2011)\n_START_SECTION_\nArgument\n_START_PARAGRAPH_\nAny 2041: En un futur proper, en el qual els \xc3\xa9ssers humans viuen acompanyats per criatures mec\xc3\xa0niques, l'\xc3\x80lex, un prestigi\xc3\xb3s enginyer cibern\xc3\xa8tic, torna a Santa Irene amb un enc\xc3\xa0rrec molt espec\xc3\xadfic de la Facultat de Rob\xc3\xb2tica: la creaci\xc3\xb3 d'un nen robot. Durant aquests deu anys d'abs\xc3\xa8ncia, el seu germ\xc3\xa0 David i la seva dona Lana han continuat amb la seva vida._NEWLINE_La rutina de l'\xc3\x80lex per\xc3\xb2, es veur\xc3\xa0 alterada de forma casual i inesperada per l'aparici\xc3\xb3 de l'Eva, la incre\xc3\xafble filla de la Lana i en David, una nena especial i magn\xc3\xa8tica, que des del primer moment estableix una relaci\xc3\xb3 de complicitat amb ell. Junts emprendran un viatge que els precipitar\xc3\xa0 a un final revelador._NEWLINE_Inspirada en la ci\xc3\xa8ncia-ficci\xc3\xb3 dels anys 70, EVA narra la hist\xc3\xb2ria d'un retorn, un retrobament i una p\xc3\xa8rdua.\n_START_SECTION_\nM\xc3\xa0rqueting\n_START_PARAGRAPH_\nEl seu web desplega tota mena de continguts addicionals, imatges i informaci\xc3\xb3. En ell, hi trobem tamb\xc3\xa9 l'Emotest, un test de 36 preguntes que indica la personalitat de l'enquestat i el classifica dins d'un mapa emocional. A m\xc3\xa9s, el web tamb\xc3\xa9 inclou un enlla\xc3\xa7 a la fict\xc3\xadcia Universitat Santa Irene, especialitzada en rob\xc3\xb2tica, i on passa part de l'acci\xc3\xb3 del film.\n_START_SECTION_\nRecepci\xc3\xb3\n_START_PARAGRAPH_\nEVA va recaptar 480.000 euros. El director va desitjar que les 16 nominacions als Premis Gaud\xc3\xad i les 12 als Goya donessin una empenta a la pel\xc2\xb7l\xc3\xadcula._NEWLINE_Als Estats Units d'Am\xc3\xa8rica es va haver d'adaptar a causa de les exig\xc3\xa8ncies del p\xc3\xbablic i la distribu\xc3\xafdora."